Document ID: 31984R2006

NEUVOSTON ASETUS (ETY) N:o 2006/84,
annettu 9 päivänä heinäkuuta 1984,
Euroopan talousyhteisön jäsenvaltioiden vilpillisen menettelyn ehkäisemisestä vastuussa olevien viranomaisten ja Sveitsin valaliiton toimivaltaisten viranomaisten suoran yhteistyön luomisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(1), sellaisena kuin se on viimeksi muutettuna asetuksella (ETY) N:o 1595/83(2), ja erityisesti sen 64 artiklan 2 kohdan,
ottaa huomioon komission suosituksen,
sekä katsoo, että
vilpillisen menettelyn ehkäisemiseksi tehokkaammin viinikaupan alalla, asetuksessa (ETY) N:o 337/79 olevan 64 artiklan 1 kohdan neljännessä alakohdassa säädetään suorasta yhteistyöstä eri jäsenvaltioiden vilpillisen menettelyn ehkäisemisestä vastuussa olevien viranomaisten välillä sekä mainittujen viranomaisten ja sellaisten kolmansien maiden toimivaltaisten viranomaisten välillä, jotka ovat tehneet yhteisön kanssa sopimuksen tai sopineet järjestelystä; tällaisen yhteistyön luomiseksi yhteisö on kesästä 1982 alkaen ollut yhteydessä Sveitsin viranomaisiin, jotka keskinäisen sitoumuksen perusteella hyväksyivät kyseisen yhteistyön kirjeenvaihdon välityksellä, ja
yhteisön puolesta on syytä hyväksyä kyseinen sitoumus,
ON ANTANUT TÄMÄN ASETUKSEN:
1 artikla
Hyväksytään kirjeenvaihto Euroopan talousyhteisön ja Sveitsin valaliiton välillä suoran yhteistyön luomisesta yhteisön jäsenvaltioiden vilpillisen menettelyn ehkäisemisestä vastuussa olevien viranomaisten ja Sveitsin toimivaltaisten viranomaisten välillä.
Kirjeenvaihdon teksti on tämän asetuksen liitteenä.
2 artikla
Neuvoston puheenjohtaja on toimivaltainen nimeämään henkilön, jolla on valtuudet allekirjoittaa kirjeenvaihto Euroopan talousyhteisön puolesta.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä heinäkuuta 1984.

Labels: 11
17
0
3
18